Stanković: Jovev vjerojatno treba zavezati i vući po Sisku

Mene HRT treba kazniti zbog jučerašnje emisije, a Jasminu Jovev vjerojatno treba zavezati za auto i vući po ulicama Siska kao primjer, poručio je Stanković na 'Fejsu'

<p>Aleksandar Stanković javno se očitovao o <b>cijeloj situaciji što se tiče Jasmine Jovev</b>, koja je u njegovoj emisiji Nedjeljom u 2 javno prigovorila o korupcijskom skandalu u kojeg je <b>upletena sisačko-moslavačka županica</b>, Marina Lovrić Merzel.</p><p>- <i><b>Mene HRT treba kazniti zbog jučerašnje emisije</b>, a Jasminu Jovev vjerojatno treba zavezati za auto i vući po ulicama Siska kao primjer kako prolaze izdajice. To bi vjerojatno zadovoljilo urednike Novog lista koji su me maloprije nazvali s pitanjem hoću li snositi kakve posljedice jer jučer u emisiji zviždačicu Jasminu Jovev nisam pitao je li radila u kampanji HDZ-a. Od mojih nadređenih tražit će da me kazne. E pa dečki iz Novog lista, sram vas bilo! Eto, samo to. Frano Supilo se vjerojatno okreće u grobu kada vidi kakvi mu poltroni i vlastolisci vode novine. Nije važno što netko upozorava na ukradene milijune, važno <span class="show-bad">je je</span> li 15 dana u svom životu radio za HDZ??? Nevjerojatno je dokle ide obožavanje Zorana Milanovića. Kakav HDZ, kakvi bakrači! Gdje su pare gospodo, to je pitanje!</i></p><p><i>I još jedna sitnica u cijeloj aferi Merzel. Županica tvrdi kako joj se osobno osvećujem jer me navodno tužila. Za nikakvu tužbu ne znam, jučer sam na portalima prvi puta čuo za takvo što i ne mogu se uopće domisliti za što bih ja s Merzel bio na sudu - napisao je na Facebook stranici emisije Nedjeljom u 2.</i></p>